pythainlp/thaigov-v2-corpus-22032023 huggingface dataset:
วันพุธที่ 9 กันยายน 2563
รัฐบาล ชี้แจงแอมเนสตี้ ไม่ปิดกั้นเสรีภาพในการแสดงออก อนุญาตให้มีการชุมนุม
รัฐบาล ชี้แจงแอมเนสตี้ ไม่ปิดกั้นเสรีภาพในการแสดงออก อนุญาตให้มีการชุมนุม
6 กันยายน 2563 นายเชิดเกียรติ อัตถากร อธิบดีกรมสารนิเทศ กระทรวงการต่างประเทศ ชี้แจงสาระสำคัญ ดังนี้
1. รัฐบาลมิได้ปิดกั้นเสรีภาพในการแสดงออกรวมทั้งการวิพากษ์วิจารณ์รัฐบาลและอนุญาตให้มีการชุมนุมของนักเรียน นักศึกษาและประชาชนหลายครั้งในช่วง 2 เดือนที่ผ่านมาโดยคำนึงถึงความสำคัญของสิทธิในเสรีภาพแห่งการแสดงออกและการชุมนุมโดยสงบ ซึ่งเป็นพื้นฐานสำคัญของสังคมประชาธิปไตย อย่างไรก็ดี การใช้สิทธิและเสรีภาพดังกล่าวต้องดำเนินการภายใต้กฎหมายและต้องเคารพสิทธิและเสรีภาพของผู้อื่นด้วย เพื่อไม่ให้ส่งผลกระทบต่อความสงบเรียบร้อยและความมั่นคงของรัฐ ซึ่งสอดคล้องกับบทบัญญัติของกติการะหว่างประเทศว่าด้วยสิทธิพลเมืองและสิทธิทางการเมือง (International Covenant on Civil and Political Rights: ICCPR) ที่ไทยเป็นภาคี
2. รัฐบาลสนับสนุนการใช้เสรีภาพในการแสดงออกที่สร้างสรรค์ ไม่ก้าวร้าวหรือมีลักษณะดูหมิ่นเหยียดหยามผู้อื่น หรือใช้คำพูดที่สร้างความเกลียดชังอันเป็นการละเมิดสิทธิของผู้อื่น รวมทั้งสนับสนุนการแลกเปลี่ยนความคิดเห็นอย่างสร้างสรรค์ โดยเคารพมุมมองของผู้ที่เห็นต่าง
3. เจ้าหน้าที่ตำรวจได้ดูแลการชุมนุมให้เป็นไปอย่างสงบเรียบร้อย โดยใช้ความระมัดระวังและหลีกเลี่ยงการใช้ความรุนแรงทุกรูปแบบ ทั้งนี้ เพื่อรักษาความปลอดภัยของผู้เข้าร่วมชุมนุมและประชาชนที่สัญจรในบริเวณโดยรอบที่ชุมนุม สำหรับกรณีการดำเนินคดีผู้ชุมนุมบางรายนั้น เป็นไปตามบทบัญญัติของกฎหมายและพฤติการณ์ของผู้ถูกกล่าวหาที่ละเมิดกฎหมาย โดยไม่มีการเลือกปฏิบัติแต่อย่างใด และผู้ถูกกล่าวหาสามารถต่อสู้คดีตามกระบวนการยุติธรรม ทั้งนี้ สิทธิมนุษยชนขั้นพื้นฐานของผู้ชุมนุมที่ถูกดำเนินคดีจะได้รับการเคารพอย่างเต็มที่ตามรัฐธรรมนูญแห่งราชอาณาจักรไทยและกฎหมายที่เกี่ยวข้อง โดยสอดคล้องกับมาตรฐานสากลและพันธกรณีระหว่างประเทศด้านสิทธิมนุษยชนต่าง ๆ ที่ประเทศไทยเป็นภาคี
พร้อมกันนี้ พล.ต.ท.ปิยะ อุทาโย ผู้ช่วย ผบ.ตร. และ โฆษก ตร. ชี้แจงกรณีมีการเชิญชวนนักกิจกรรมและผู้สนับสนุนส่งจดหมาย เรียกร้องทางการไทย ยกเลิกการตั้งข้อกล่าวหาต่อแกนนำ และขอให้ยุติการขัดขวางการร่วมชุมนุมของประชาชนที่เป็นการปิดกั้นการวิพากษ์วิจารณ์การทำงานของรัฐบาลนั้น สำนักงานตำรวจแห่งชาติ ยึดมั่นในหลักรัฐธรรมนูญ หลักกฎหมาย และเคารพต่อหลักสิทธิมนุษยชน หลักเสรีภาพในการชุมนุมโดยสงบ การแสดงออก และการรับฟังความคิดเห็น
การดำเนินการที่ผ่านมาของการผู้ชุมนุม มีการกระทำผิดกฎหมาย สำนักงานตำรวจแห่งชาติได้มีการตั้งคณะกรรมการสืบสวนสอบสวนพิจารณาพฤติการณ์การกระทำต่างๆที่เกิดขึ้น เพื่อให้การดำเนินการเป็นไปตามกรอบกฎหมาย ยุติธรรม โปร่งใส และสามารถตรวจสอบได้ จากการรวบรวมพยานหลักฐานและการพิจารณาข้อกฎหมายที่เกี่ยวข้อง ปรากฏหลักฐานตามสมควรว่า การทำกิจกรรมที่ผ่านมาดังกล่าว เป็นการกระทำผิดที่มีโทษทางอาญา และเป็นกรณีที่จะขออนุมัติศาลออกหมายจับได้ พนักงานสอบสวน จึงได้ยื่นคำร้องขอต่อศาลเพื่อออกหมายจับ ซึ่งศาลได้อนุมัติหมายจับให้ ซึ่งส่วนใหญ่ได้รับการปล่อยตัวชั่วคราว เว้นแต่แกนนำบางราย ซึ่งได้มีการทำผิดเงื่อนไขสัญญาประกัน ศาลจึงได้มีการเรียกไต่สวน และถอนประกัน ทั้งนี้ สำนักงานตำรวจแห่งชาติยืนยันว่า การดำเนินคดีกับแกนนำจัดกิจกรรม เป็นการดำเนินการตามขั้นตอนของกฎหมายวิธีพิจารณาความอาญา และกฎหมายอื่นที่เกี่ยวข้อง โดยคำนึงถึงสิทธิขั้นพื้นฐานตามกฎหมาย
........................................................................
วันพฤหัสบดีที่ 10 กันยายน 2563
ธ.ออมสิน ชวนออกแบบตราสัญลักษณ์ 108 ปี ธนาคารออมสิน ชิงเงินรางวัลรวม 100,000 บาท หมดเขต 23 กันยายนนี้
ในโอกาสที่ธนาคารออมสินจะครบรอบ 108 ปี ในวันที่ 1 เมษายน 2564 ขอเชิญชวนนักเรียน นิสิต นักศึกษา และประชาชน ออกแบบตราสัญลักษณ์ 108 ปี ส่งเข้าประกวด “GSB Design Contest 108 ปี ธนาคารออมสิน” เพื่อใช้เป็นสื่อในการประชาสัมพันธ์และจัดกิจกรรมต่างๆ
ในโอกาสที่ธนาคารออมสินจะครบรอบ 108 ปี ในวันที่ 1 เมษายน 2564 ธนาคารฯ จึงขอเชิญชวนนักเรียน นิสิต นักศึกษา และพี่น้องประชาชน ร่วมเป็นส่วนหนึ่งในหน้าประวัติศาสตร์ธนาคารออมสิน ด้วยการออกแบบตราสัญลักษณ์ 108 ปี ส่งเข้าประกวด “GSB Design Contest 108 ปี ธนาคารออมสิน” เพื่อใช้เป็นสื่อในการประชาสัมพันธ์และจัดกิจกรรมต่างๆ ในวาระครบรอบ 108 ปี ของธนาคาร โดยผลงานที่ส่งเข้าประกวดจะต้องสะท้อนถึงการเป็นธนาคารเพื่อสังคม ที่เติบโตเคียงข้างประชาชนคนไทยมาอย่างมั่นคง พร้อมก้าวสู่การเป็นธนาคารดิจิทัล สามารถสื่อความหมายที่ชัดเจน แสดงถึงอัตลักษณ์ของธนาคารออมสิน ส่งเสริมภาพลักษณ์ที่ดี มีความทันสมัย น่าเชื่อถือ และง่ายต่อการจดจำ
สำหรับผู้ที่สนใจ สามารถดาวน์โหลดรายละเอียดการประกวดและใบสมัครผ่านทาง www.gsb.or.th กำหนดส่งผลงานได้ที่ Email : gsbcontest108@gmail.com ตั้งแต่วันนี้ จนถึงวันที่ 23 กันยายน 2563 ประกาศผลการตัดสิน ในวันที่ 30 กันยายน 2563 ทางเว็บไซต์ www.gsb.or.th และเฟสบุ๊ค GSB Society โดยการประกวดครั้งนี้มีเงินรางวัลรวมทั้งสิ้น 100,000 บาท แบ่งเป็นรางวัลชนะเลิศ เงินรางวัล 50,000 บาท รางวัลรองชนะเลิศอันดับ 1 เงินรางวัล 30,000 บาท และรองชนะเลิศอันดับ 2 เงินรางวัล 20,000 บาท สอบถามรายละเอียดเพิ่มเติมได้ที่ ฝ่ายสื่อสารองค์กร ธนาคารออมสิน โทรศัพท์ 0-2299-8000 ต่อ 010253 และ 999232 ในวันและเวลาราชการ
วันอังคารที่ 8 กันยายน 2563
อนุมัติงบ 24 ล้านบาท ดูแลเรื่องนมโรงเรียนเอกชน
วันจันทร์ที่ 8 กันยายน 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลอนุมัติงบประมาณเพิ่มเติม 24 ล้านบาท ให้สำนักงานคณะกรรมการส่งเสริมการศึกษาเอกชน เพื่อจัดหานมโรงเรียนสำหรับนักเรียนโรงเรียนเอกชน ให้เพียงพอกับจำนวนนักเรียนที่มีอยู่จริง ซึ่งสอดคล้องกับนโยบายของรัฐบาลที่ส่งเสริมให้โรงเรียนของรัฐและเอกชน จัดหานมให้กับเด็กนักเรียนตั้งแต่ระดับชั้นอนุบาล 1 ถึงชั้นประถมศึกษาปีที่ 6 เพื่อพัฒนาร่างกายของนักเรียนให้สมบูรณ์แข็งแรง เติบโตตามวัยอย่างเหมาะสมและมีภูมิคุ้มกันโรค ควบคู่ไปกับการพัฒนาทางด้านจิตใจ อารมณ์ สังคม และสติปัญญา เพื่อให้มั่นใจได้ว่า นักเรียนกลุ่มเป้าหมายทุกคน จะได้รับสิทธิตามโครงการของรัฐบาลอย่างต่อเนื่องและครบถ้วน ตอบสนองแนวทางการพัฒนาคนทุกช่วงวัย และลดความเหลื่อมล้ำของประชาชนทุกกลุ่ม
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันอังคารที่ 8 กันยายน 2563
รอ ครม.เคาะ 3 พัน 15 ล้านสิทธิ์ ช่วยผู้มีรายได้น้อย
--
#ไทยคู่ฟ้านายอนุชา บูรพชัยศรี โฆษกประจำสำนักนายกรัฐมนตรี เปิดเผยว่า มาตรการช่วยเหลือค่าใช้จ่ายประชาชนที่มีสิทธิ์จำนวน 15 ล้านคน ในวงเงินคนละ 3,000 บาทนั้น เป็นเพียงข้อเสนอในหลักการเบื้องต้น จากที่ประชุม ศบศ ซึ่งอยู่ระหว่างกระทรวงการคลังจัดทำรายละเอียดเพิ่มเติม และเตรียมเสนอที่ประชุม ครม. ให้ความเห็นชอบ
รัฐบาลจะดำเนินการด้วยความรอบคอบ และให้เกิดประโยชน์สูงสุด โดยเงินช่วยเหลือดังกล่าว ตั้งใจที่จะมอบให้ประชาชนนำไปใช้จ่ายได้ที่ร้านค้าทั่วไป เช่น ร้านหาบเร่แผงลอย ร้านโชห่วยต่าง ๆ และซื้อสินค้าในตลาดสดและตลาดนัด เพื่อให้ผู้ประกอบการ พ่อค้า แม่ค้า สามารถเข้าร่วมโครงการให้ได้มากที่สุด และเข้าถึงมาตรการช่วยเหลือจากรัฐบาลได้อย่างเต็มที่
วันเสาร์ที่ 12 กันยายน 2563
สมเด็จพระสังฆราชฯ ประทานพระวโรกาสให้  รมต.อนุชา เข้าเฝ้า
สมเด็จพระสังฆราชฯ ประทานพระวโรกาสให้  รมต.อนุชา เข้าเฝ้า
วานนี้ (11 กันยายน 2563) เวลา 15.00 น. สมเด็จพระอริยวงศาคตญาณ สมเด็จพระสังฆราช สกลมหาสังฆปริณายก เสด็จออกตำหนักอรุณ วัดราชบพิธสถิตมหาสีมาราม ประทานพระวโรกาสให้ นายอนุชา นาคาศัย รัฐมนตรีประจำสำนักนายกรัฐมนตรี กำกับดูแลสำนักงานพระพุทธศาสนาแห่งชาติ เข้าเฝ้า ในโอกาสที่เข้ารับตำแหน่งหน้าที่ ณ วัดราชบพิธสถิตมหาสีมาราม กรุงเทพมหานคร
รัฐมนตรีประจำสำนักนายกรัฐมนตรี กล่าวว่า นับเป็นพระมหากรุณาธิคุณล้นพ้น ที่ได้รับพระเมตตาจากสมเด็จพระสังฆราชฯ ทรงสละเวลาให้เข้าเฝ้าร่วม 1 ชั่วโมง โดยได้ถวายเครื่องสักการะ และกราบถวายรายงานการดำเนินงานตั้งแต่เข้ารับตำแหน่งหน้าที่ ทั้งนี้ สมเด็จพระสังฆราชฯ ทรงพระเมตตาเล่าถึงประวัติของพระองค์ท่านในการปฏิบัติศาสนกิจในอดีต และทรงสอนเรื่องหลักปฏิบัติตามแนวทางพระพุทธศาสนาของพระพุทธเจ้า ซึ่งล้วนนำมาปรับใช้กับชีวิตประจำวันได้จริง ขณะที่พระองค์ทรงเน้นย้ำให้ประชาชนชาวพุทธต้องศรัทธาในพระพุทธศาสนา แต่ต้องมีปัญญาด้วย หากมีแต่ศรัทธา ไม่มีปัญญาก็จะทำให้เกิดความลุ่มหลง ฝักใฝ่ในทางที่ผิดได้ จึงต้องใช้คู่กันทั้งศรัทธาและปัญญา
-------------------------------
วันอาทิตย์ที่ 6 กันยายน 2563
สธ.สอบวินัยร้ายแรงและแจ้งความดำเนินคดีผู้ช่วยสาธารณสุขอำเภอเรียกรับเงินบรรจุโควิด 19
กระทรวงสาธารณสุข เผยผลสอบข้อเท็จจริง ผู้ช่วยสาธารณสุขอำเภอแอบอ้างชื่อรัฐมนตรีว่าการกระทรวงสาธารณสุข เรียกรับเงินบรรจุข้าราชการด่านหน้าสู้โควิด19 เตรียมตั้งกรรมการสอบวินัยร้ายแรงพร้อมแจ้งความดำเนินคดี
กระทรวงสาธารณสุข เผยผลสอบข้อเท็จจริง ผู้ช่วยสาธารณสุขอำเภอแอบอ้างชื่อรัฐมนตรีว่าการกระทรวงสาธารณสุข เรียกรับเงินบรรจุข้าราชการด่านหน้าสู้โควิด19 เตรียมตั้งกรรมการสอบวินัยร้ายแรงพร้อมแจ้งความดำเนินคดี
นายแพทย์พงศ์เกษม ไข่มุกด์ ผู้ตรวจราชการกระทรวงสาธารณสุข เขตสุขภาพที่ 9ให้สัมภาษณ์ว่ารองนายกรัฐมนตรีและรัฐมนตรีว่าการกระทรวงสาธารณสุข มอบหมายให้สำนักงานสาธารณสุขจังหวัดนครราชสีมา ตั้งคณะกรรมการสอบข้อเท็จจริง หลังจากได้รับร้องเรียนมีการแอบอ้างว่าสามารถช่วยเรื่องบรรจุข้าราชการด่านหน้าสู้โควิด 19 ในสำนักงานสาธารณสุขแห่งหนึ่ง โดยอ้างว่าเป็นโควต้ารัฐมนตรี เพื่อให้มีการบรรจุข้าราชการทันในรอบที่ 3 ผลการสอบพบว่า ผู้แอบอ้างคือ นักวิชาการสาธารณสุข ที่จังหวัดนครราชสีมา
โดยได้มีการยื่นเสนอว่าสามารถช่วยให้พี่สาวของพยาบาลวิชาชีพประจำโรงพยาบาลส่งเสริมสุขภาพตำบล บรรจุเข้ารับราชการในตำแหน่งนักวิชาการสาธารณสุขปฏิบัติการ พร้อมกับข้าราชการที่บรรจุกรณีโควิด 19 ประมาณเดือนกันยายน 2563 และจะให้ปฏิบัติราชการที่กลุ่มงานยาเสพติด สำนักงานสาธารณสุขจังหวัดนครราชสีมา โดยอ้างว่าเป็นโควตาของรัฐมนตรี ซึ่งเป็นการโยงเอาเหตุการณ์สองเหตุการณ์มารวมกัน ได้แก่ การบรรจุเป็นข้าราชการตำแหน่งนักวิชาการสาธารณสุขปฏิบัติการ และการเปิดรับสมัครนักวิชาการสาธารณสุขของสำนักงานสาธารณสุขจังหวัดนครราชสีมา
ทั้งนี้ จากเหตุการณ์ที่เกิดขึ้น คณะกรรมการสอบข้อเท็จจริงเสนอให้ตั้งคณะกรรมการสอบสวนทางวินัยอย่างร้ายแรง พร้อมแจ้งความต่อพนักงานสอบสวน กรณีถูกแอบอ้างว่าสามารถให้บุคคลมาทำงานที่สำนักงานสาธารณสุขจังหวัดนครราชสีมาได้ และสำนักงานสาธารณสุขจังหวัดนครราชสีมาไม่มีส่วนเกี่ยวข้องกับการแอบอ้างนี้ โดยจะย้ายออกนอกพื้นที่ระหว่างการสอบสวน ส่วนผู้ให้ข้อมูลจะย้ายออกไปปฏิบัติราชการที่อื่น เพื่อความปลอดภัย
************************************** 6 กันยายน 2563
วันพฤหัสบดีที่ 17 กันยายน 2563
สธ.กำชับ รพ.ประเมินความเสี่ยง ป้องกันน้ำท่วมจากพายุ "โนอึล"
กระทรวงสาธารณสุข กำชับโรงพยาบาลในพื้นที่เสี่ยงจากพายุ “โนอึล” ติดตามสถานการณ์ ประเมินความเสี่ยง เตรียมแผนป้องกันน้ำท่วม จัดหน่วยแพทย์เคลื่อนที่ สำรวจและวางแผนดูแลผู้ป่วยติดบ้านติดเตียง หญิงตั้งครรภ์ ผู้สูงอายุในพื้นที่
กระทรวงสาธารณสุข กำชับโรงพยาบาลในพื้นที่เสี่ยงจากพายุ “โนอึล” ติดตามสถานการณ์ ประเมินความเสี่ยง เตรียมแผนป้องกันน้ำท่วม จัดหน่วยแพทย์เคลื่อนที่ สำรวจและวางแผนดูแลผู้ป่วยติดบ้านติดเตียง หญิงตั้งครรภ์ ผู้สูงอายุในพื้นที่
วันนี้ (17 กันยายน 2563) นายแพทย์สุขุม กาญจนพิมาย ปลัดกระทรวงสาธารณสุข ให้สัมภาษณ์ว่า กรมอุตุนิยมวิทยาประกาศแจ้งเตือน ในช่วงวันที่ 18-20 กันยายน 2563 ประเทศไทยจะมีฝนตกหนักถึงหนักมากจากผลกระทบพายุโซนร้อนโนอึล ได้ให้สำนักงานสาธารณสุขจังหวัดและโรงพยาบาลในพื้นที่ที่เสี่ยงเกิดน้ำท่วมและน้ำป่าไหลหลาก ติดตามสถานการณ์อย่างใกล้ชิด ประเมินความเสี่ยง สำรวจและวางแผนดูแลผู้ป่วยติดบ้านติดเตียงหญิงตั้งครรภ์ ผู้สูงอายุในพื้นที่ เพื่อให้การดูแลต่อเนื่องหากเกิดน้ำท่วม เตรียมจัดทีมหน่วยแพทย์เคลื่อนที่และดำเนินการตามแผนรับมือป้องกันน้ำท่วมสถานบริการและเตรียมจุดบริการสำรองนอกโรงพยาบาล สำรวจเส้นทางการขนย้ายเพื่อไม่ให้กระทบกับการบริการประชาชนหากเกิดน้ำท่วมโรงพยาบาลหรือน้ำท่วมเส้นทางเข้าออก สำรองยา เวชภัณฑ์ เครื่องมือแพทย์ อุปกรณ์ทางการแพทย์ และออกซิเจนให้เพียงพอ พร้อมขนย้ายไปไว้ในที่ปลอดภัย และตรวจสอบระบบระบายน้ำ เครื่องสูบน้ำ สำรองน้ำมัน ระบบสำรองไฟฟ้า เครื่องปั่นไฟ ให้พร้อมใช้งาน ทั้งนี้ หากประสบปัญหาสามารถแจ้งขอรับการสนับสนุนที่กองสาธารณสุขฉุกเฉินได้ ประชาชนเจ็บป่วยฉุกเฉินแจ้งขอความช่วยเหลือ ที่สายด่วน 1669 ตลอด 24 ชั่วโมง
***************************** 17 กันยายน 2563
วันพฤหัสบดีที่ 27 สิงหาคม 2563
“นฤมล’ รับข้อเสนอ ‘สมาคมประมง’ พัฒนาฝีมือแรงงานไทยลงเรือประมงทะเล
รัฐมนตรีช่วยว่าการกระทรวงแรงงาน หารือร่วมสมาคมประมงฯ เผย พร้อมเร่งแก้ปัญหาขาดแคลนแรงงานด้านประมง ช่วยผู้ว่างงานจากผลกระทบโควิด-19 พัฒนาทักษะป้อนเรือประมง
วันที่ 26 สิงหาคม 2563 ศาสตราจารย์ นฤมล ภิญโญสินวัฒน์ รัฐมนตรีช่วยว่าการกระทรวงแรงงาน ให้การต้อนรับคณะจากสมาคมการประมงแห่งประเทศไทย ที่ได้เข้าร่วมแสดงความยินดีในโอกาสดำรงตำแหน่งรัฐมนตรีช่วยว่าการกระทรวงแรงงาน รวมถึงแลกเปลี่ยนข้อคิดเห็นและนำเสนอปัญหาต่าง ๆ ด้านแรงงานประมงทะเล โดยมี ดร.ภาคิน สมมิตรธนกุล ผู้ช่วยเลขานุการรัฐมนตรีว่าการกระทรวงแรงงาน ผู้บริหารกระทรวงแรงงาน เข้าร่วมประชุม ณ ห้องประชุมปกรณ์ อังศุสิงห์ ชั้น 10 อาคารกรมพัฒนาฝีมือแรงงาน ในครั้งนี้ด้วย
รมช. แรงงาน กล่าวว่า สมาคมประมงเสนอให้กระทรวงแรงงาน โดยกรมพัฒนาฝีมือแรงงาน ดำเนินการพัฒนาทักษะให้กับแรงงานไทยที่ว่างงาน หรือแรงงานที่ได้รับผลกระทบจากไวรัสโควิด -19 ที่ต้องการทำงานที่เกี่ยวข้องกับการประมง โดยจัดฝึกอบรมเพื่อพัฒนาฝีมือแรงงานด้านการประมง เช่น ฝึกอบรมให้ความรู้ด้านซ่อมบำรุงเครื่องยนต์ หรืออุปกรณ์ที่ต้องใช้บนเรือประมง ทักษะด้านภาษา อาทิ ภาษาพม่า กัมพูชา เป็นต้น เพื่อจ้างแรงงานไทยให้ทำงานบนเรือหรือจุดท่าเรือ ให้สามารถทำหน้าที่สื่อสารระหว่างนายจ้างกับลูกจ้างแรงงานต่างด้าวได้ ช่วยให้การสั่งงานหรือสื่อสารอื่นๆ ที่มีความรวดเร็วและมีประสิทธิภาพ ซึ่งปัจจุบัน ยังมีความต้องการแรงงานประมงกว่า 50,000 อัตรา ค่าจ้างกว่า 10,000 บาทต่อเดือน
“ขอให้สมาคมประมงสบายใจ และมั่นใจในการทำงานของรัฐบาลและข้าราชการกระทรวงแรงงาน เพราะเรามีความจริงใจที่จะช่วยแก้ปัญหาด้านแรงงงานประมง แต่ขอให้เข้าใจว่าภาครัฐต้องดำเนินการภายใต้ของกฎหมายในหลายมิติ ซึ่งต้องมีการดำเนินงานอย่างละเอียด รอบคอบ ค่อยเป็นค่อยไป เพื่อร่วมกันแก้ไขปัญหาแรงงานประมงทะเลให้มีประสิทธิภาพมากที่สุด ทั้งนี้ พลเอก ประยุทธ์ จันทร์โอชา นายกรัฐมนตรี ได้ฝากให้กระทรวงแรงงาน ร่วมกันแก้ไขปัญหา ทั้งการขาดแคลนแรงงานภาคประมงทะเล การบูรณาการการทำงานป้องกันและแก้ไขปัญหาการค้ามนุษย์ โดยเฉพาะปัญหาแรงงานต่างด้าวในภาคประมงทะเล เพื่อเตรียมความพร้อมในการขับเคลื่อนประเทศไทยไปด้วยกัน ” รมช. แรงงาน กล่าวในท้ายสุด
-------------------------------------------------------------
วันศุกร์ที่ 4 กันยายน 2563
รัฐบาลขอเชิญพุทธศาสนิกชนร่วมงาน “เทศน์มหาชาติเฉลิมพระเกียรติ ฯ
รัฐบาลขอเชิญพุทธศาสนิกชนร่วมงาน “เทศน์มหาชาติเฉลิมพระเกียรติ พระบาทสมเด็จพระเจ้าอยู่หัว สมเด็จพระนางเจ้าฯ พระบรมราชินี และสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง”
วันนี้(4สิงหาคม2563)นายอนุชานาคาศัยรัฐมนตรีประจำสำนักนายกรัฐมนตรีเปิดเผยว่า“รัฐบาลได้เห็นชอบให้สานักงานพระพุทธศาสนาแห่งชาติโดยสานักงานพุทธมณฑลจัดงานเทศน์มหาชาติเฉลิมพระเกียรติพระบาทสมเด็จพระเจ้าอยู่หัวและพระบรมวงศานุวงศ์เนื่องในวโรกาสต่างๆตั้งแต่พุทธศักราช2533เป็นต้นมาในปีพุทธศักราช2563ถือเป็นครั้งที่31มหาเถรสมาคมได้มีมติเห็นชอบให้สำนักงานพระพุทธศาสนาแห่งชาติโดยสำนักงานพุทธมณฑลจัดงานเทศน์มหาชาติเฉลิมพระเกียรติพระบาทสมเด็จพระเจ้าอยู่หัวสมเด็จพระนางเจ้าฯพระบรมราชินีและสมเด็จพระนางเจ้าสิริกิติ์พระบรมราชินีนาถพระบรมราชชนนีพันปีหลวงและยังเป็นการอนุรักษ์ศิลปวัฒนธรรมอันดีงามทางพระพุทธศาสนาอีกทั้งเป็นการแสดงออกซึ่งความจงรักภักดีต่อสถาบันพระมหากษัตริย์ทั้งนี้สมเด็จพระกนิษฐาธิราชเจ้ากรมสมเด็จพระเทพรัตนราชสุดาฯสยามบรมราชกุมารีพระองค์ทรงสนพระทัยในการอนุรักษ์ศิลปวัฒนธรรมประเพณีมาโดยตลอดโดยเฉพาะประเพณีการเทศน์มหาชาติซึ่งได้เสด็จฯมาสดับพระธรรมเทศนาเทศน์มหาชาติณพุทธมณฑลเป็นจำนวนถึง14ครั้งด้วยกันโดยสำนักงานพระพุทธศาสนาแห่งชาติได้เชิญชวนหน่วยงานทั้งภาครัฐและภาคเอกชนตลอดจนประชาชนทั่วไปร่วมรับฟังและรับเป็นเจ้าภาพกัณฑ์เทศน์มหาชาติในแต่ละกัณฑ์พร้อมทั้งได้กราบอาราธนาพระภิกษุที่มีความสามารถในการเทศน์มหาชาติมาเป็นองค์แสดงในแต่ละกัณฑ์อีกด้วย”
ทั้งนี้การจัดงานเทศน์มหาชาติเฉลิมพระเกียรติพระบาทสมเด็จพระเจ้าอยู่หัวสมเด็จพระนางเจ้าฯพระบรมราชินีและสมเด็จพระนางเจ้าสิริกิติ์พระบรมราชินีนาถพระบรมราชชนนีพันปีหลวงกาหนดจัดขึ้นระหว่างวันที่5-8กันยายน2563ณหอประชุมพุทธมณฑลอำเภอพุทธมณฑลจังหวัดนครปฐมจึงขอเชิญพุทธศาสนิกชนร่วมเป็นเจ้าภาพกัณฑ์เทศน์มหาชาติและร่วมฟังเทศน์มหาชาติ“มหาเวสสันดรชาดก” 13กัณฑ์ซึ่งในวันเสาร์ที่5กันยายน2563เวลา10.00น.ขอเชิญเฝ้ารับเสด็จสมเด็จพระอริยวงศาคตญาณสมเด็จพระสังฆราชสกลมหาสังฆปริณายกในโอกาสเสด็จเป็นองค์ประธานพิธีเปิดงานเทศน์มหาชาติฯและในวันจันทร์ที่7กันยายน2563เวลา14.00น.ขอเชิญเฝ้ารับเสด็จสมเด็จพระกนิษฐาธิราชเจ้ากรมสมเด็จพระเทพรัตนราชสุดาฯสยามบรมราชกุมารีเสด็จพระราชดาเนินมาทรงสดับพระธรรมเทศนามหาชาติเวสสันดรชาดกและทรงเป็นประธานกัณฑ์เทศน์มหาชาติ“กัณฑ์มัทรี”ณหอประชุมพุทธมณฑลจังหวัดนครปฐม
----------------------------------
วันพุธที่ 26 สิงหาคม 2563
แรงงานภาคเกษตรเฮ เร่งเดินทางกลับไปทำงานอิสราเอล หลังสถานการณ์โควิด-19 เริ่มคลี่คลาย
อิสราเอลอนุญาตให้แรงงานไทย99คน เดินทางกลับไปทำงานภาคเกษตร ตามโครงการความร่วมมือไทย-อิสราเอล เพื่อการจัดหางาน (TIC) หลังเดินทางกลับประเทศไทยเป็นการชั่วคราวด้วย Re-entry Visa แต่ที่ผ่านมาไม่สามารถกลับไปทำงานได้เนื่องจากสถานการณ์การแพร่ระบาดของโควิด-19
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า ทางการอิสราเอลได้อนุญาตให้แรงงานไทย จำนวน 99 ราย ที่เดินทางไปทำงานภายใต้โครงการความร่วมมือไทย-อิสราเอล เพื่อการจัดหางาน (TIC) เดินทางกลับไปทำงานภาคเกษตร ตามความต้องการของนายจ้างในรัฐอิสราเอล โดย PIBA ได้ออกหนังสือรับรองการอนุญาตให้แก่แรงงานในการเดินทางเข้ารัฐอิสราเอลเป็นรายบุคคลแทนการตรวจลงตรา (Visa) ณ สถานเอกอัครราชทูตอิสราเอล ประจำประเทศไทย
“สำหรับแรงงานกลุ่มนี้ เป็นกลุ่มที่เคยเดินทางไปทำงาน และต้องเดินทางกลับประเทศไทยในช่วงการแพร่ระบาดของโรคโควิด-19 เมื่อสถานการณ์คลี่คลาย นายจ้างในรัฐอิสราเอลจึงต้องการให้แรงงานไทย เดินทางกลับเข้าไปทำงานอีกครั้ง ทั้งนี้เพราะแรงงานไทยมีทักษะเป็นที่ต้องการ รวมทั้งประเทศไทยมีนโยบายการบริหารจัดการโรคโควิด-19 เป็นที่ยอมรับ “ รมว.แรงงาน กล่าว
ด้านนายสุชาติ พรชัยวิเศษกุล อธิบดีกรมการจัดหางาน กล่าวว่า แรงงานไทยที่จะเดินทางกลับไปทำงานในประเทศอิสราเอล ต้องแจ้งการเดินทางกลับไปทำงานตามกฎหมาย ที่สำนักงานจัดหางานกรุงเทพมหานครพื้นที่ 1–10 หรือ สำนักงานจัดหางานจังหวัด ก่อนวันออกเดินทาง พร้อมซื้อประกันสุขภาพ และเมื่อเดินทางถึงอิสราเอลจะได้รับการกักตัว 14 วัน ตามมาตรการป้องกันและควบคุมโรคโควิด-19 ของประเทศอิสราเอล
พร้อมเน้นย้ำให้แรงงานตระหนักถึงความสำคัญของการเดินทางไปทำงานต่างประเทศอย่างถูกกฎหมาย แรงงานไทยที่เดินทางไปทำงานภาคเกษตรในประเทศอิสราเอลจะได้รับการอำนวยความสะดวก คุ้มครองสิทธิ ตลอดระยะเวลาจ้างงาน และยังสามารถนำความรู้ด้านเทคโนโลยีการเกษตรจากอิสราเอลมาปรับใช้ที่ประเทศไทยได้ โดยผู้ที่สนใจสามารถสอบถามรายละเอียดเพิ่มเติมได้ที่ สายด่วนกระทรวงแรงงาน โทร.1506 กด 2 กรมการจัดหางาน
วันอังคารที่ 25 สิงหาคม 2563
รมว.ทส. ร่วมคณะรัฐมนตรีพบปะประชาชนชาวจังหวัดระยอง
รมว.ทส. ร่วมคณะรัฐมนตรีพบปะประชาชนชาวจังหวัดระยอง
รมว.ทส. ร่วมคณะรัฐมนตรีพบปะประชาชนชาวจังหวัดระยอง
วันที่ 24 สิงหาคม​ 2563​ เวลาประมาณ 16.45 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม ร่วมกับคณะรัฐมนตรี นำโดย พลเอก ประยุทธ จันทร์โอชา นายกรัฐมนตรี ลงพื้นที่พบปะประชาชนจังหวัดระยอง เยี่ยมชมวิถีกลุ่มประมงเรือเล็กพื้นบ้านสวนสน-แกลง 1 ชมการพัฒนาอาชีพกลุ่มประมงจังหวัดระยอง การสาธิตการแปรรูปอาหารทะเล ตลาดประมงพื้นบ้าน และโครงการธนาคารปู โดยโอกาสนี้ รัฐมนตรีว่ากระทรวงทรัพยากรธรรมชาติและสิ่งแวดล้อม ได้ร่วมปล่อยแม่พันธุ์ปูม้าสู่ทะเล จากนั้น พบปะพี่น้องประชาชนผู้ประกอบการร้านค้าบริเวณชายหาดสวนสนในโอกาสนี้ด้วย
วันอังคารที่ 8 กันยายน 2563
ปรับแผนรับมือ “สังคมสูงอายุระดับสุดยอด”
--
#ไทยคู่ฟ้า สังคมไทยจะเข้าสู่ “สังคมสูงอายุอย่างสมบูรณ์” ในปี 2564 ที่คาดการณ์ว่า จะมีคนไทย อายุ 60 ปีขึ้นไปเป็นสัดส่วนร้อยละ 20 ของประชากรทั้งหมด และในปี 2574 สัดส่วนจะเพิ่มสูงถึงร้อยละ 28 เข้าสู่ “สังคมสูงอายุระดับสุดยอด” หรือมีผู้สูงอายุเกิน 1 ใน 4 ของประชากรทั้งหมด
.
ล่าสุดรัฐบาลเตรียมปรับแผนปฏิบัติการด้านผู้สูงอายุ (พ.ศ. 2563-2565) ซึ่งจำเป็นต้องได้รับความร่วมมือจากทุกภาคส่วน เน้น 7 เรื่องสำคัญที่ต้องทำโดยเร็ว คือ 1) รณรงค์ให้สังคมตระหนักถึงการเป็นผู้สูงอายุ 2) สังคมมีทัศนะเชิงบวกต่อผู้สูงอายุ 3) จ้างงานผู้สูงอายุ 4) ส่งเสริมให้ลูกหลานกลับมาอยู่กับครอบครัวที่มีผู้สูงอายุยากจน 5) ปรับเปลี่ยนโรงเรียนขนาดเล็กเป็นสถานที่พัฒนาผู้สูงอายุในชุมชน 6) ส่งเสริมการออมเพื่อใช้ในวัยเกษียณ 7) สนับสนุนการผลิตบุคลากรด้านผู้สูงอายุในระดับวิชาชีพให้เพียงพอ
วันอังคารที่ 15 กันยายน 2563
กรมบัญชีกลางแจงกรณีข้อวิจารณ์การจ่ายเบี้ยยังชีพผู้สูงอายุ-เบี้ยความพิการล่าช้า
ตามที่ประธานชมรมพัฒนาชุมชน องค์กรปกครองส่วนท้องถิ่น (แห่งประเทศไทย) เผยผ่านเพจ “ชมรมพัฒนาชุมชน องค์กรปกครองส่วนท้องถิ่น” กรณีการจ่ายเบี้ยยังชีพผู้สูงอายุและเบี้ยความพิการประจำเดือน ก.ย.2563 ที่เลื่อนการโอนเงินจากวันที่ 10 ก.ย. เป็นภายในเดือน ก.ย.2563
นายภูมิศักดิ์ อรัญญาเกษมสุข อธิบดีกรมบัญชีกลาง เปิดเผยว่า ตามที่นายชัชวาลย์ วงศ์สวรรค์ ประธานชมรมพัฒนาชุมชน องค์กรปกครองส่วนท้องถิ่น (แห่งประเทศไทย) เปิดเผยผ่านเพจ “ชมรมพัฒนาชุมชน องค์กรปกครองส่วนท้องถิ่น” กรณีการจ่ายเบี้ยยังชีพผู้สูงอายุและเบี้ยความพิการประจำเดือน ก.ย. 2563 ที่เลื่อนการโอนเงินจากวันที่ 10 ก.ย. เป็นภายในเดือน ก.ย.2563 ว่า หากกรมบัญชีกลางไม่มีความพร้อมในการดำเนินการเรื่องดังกล่าวก็ไม่ควรโยนความผิดให้องค์กรปกครองส่วนท้องถิ่น (อปท.) พร้อมเสนอให้โอนหน้าที่จ่ายเบี้ยยังชีพผู้สูงอายุและเบี้ยความพิการกลับมาที่กรมส่งเสริมการปกครองท้องถิ่น กระทรวงมหาดไทยเหมือนเดิม นอกจากนี้ยังตั้งข้อสังเกตว่าเหตุใดกรมบัญชีกลางไม่โอนเงินเบี้ยยังชีพผู้สูงอายุและเบี้ยความพิการให้ผู้มีสิทธิ ทั้ง ๆ ที่ก่อนหน้านี้ กรมบัญชีกลางเคยระบุว่าหากงบประมาณไม่เพียงพอ จะนำเงินทดรองราชการฯ ที่มีวงเงิน 1,500 ล้านบาท มาสำรองจ่ายเบี้ยยังชีพทั้ง 2 ส่วนได้ทันที จากนั้นจึงไปเรียกเก็บคืนจากกรมส่งเสริมการปกครองท้องถิ่น ทำให้มีคำถามว่าเงินทดรองราชการ 1,500 ล้านบาท หายไปไหน นั้น
"กรมบัญชีกลางขอชี้แจงว่า กรมบัญชีกลางและกรมส่งเสริมการปกครองท้องถิ่น (สถ.) ได้กำหนดปฏิทินการทำงานสำหรับการจ่ายเงินเบี้ยยังชีพผู้สูงอายุและเบี้ยความพิการ ขององค์กรปกครองส่วนท้องถิ่น ประจำปีงบประมาณ พ.ศ. 2563 โดยกำหนดระยะเวลาในการดำเนินการร่วมกันในแต่ละเดือน เพื่อให้สามารถจ่ายเงินให้แก่ผู้มีสิทธิตามวันที่กำหนด ซึ่งการดำเนินการโอนเงินให้ผู้มีสิทธิแต่ละเดือนนั้น จะจัดสรรให้องค์การบริหารส่วนตำบล (อบต.) และเทศบาล จำนวน 7,774 แห่ง (ไม่รวม อบจ.) ตามจำนวนที่ต้องจ่ายเงินให้แก่ผู้มีสิทธิครบทุกแห่ง ในการเบิกเงินแต่ละครั้ง ตามปฏิทินการทำงานข้างต้น ซึ่งตามขั้นตอนการดำเนินการ กรมบัญชีกลางจะต้องตรวจสอบงบประมาณ เพื่อเบิกจ่ายให้ผู้มีสิทธิตามปฏิทินการจ่าย และเมื่อตรวจสอบงบประมาณในเดือนกันยายน 2563 พบว่าไม่เพียงพอ สถ.จึงต้องจัดสรรเพิ่ม แต่เนื่องจากการเปลี่ยนแปลงงบประมาณของ สถ. ต้องดำเนินการตามกระบวนการบริหารงบประมาณ ทำให้ระยะเวลาการจ่ายเงินเบี้ยยังชีพผู้สูงอายุและเบี้ยความพิการคลาดเคลื่อนไปจากปฏิทินการทำงาน” อธิบดีกรมบัญชีกลาง กล่าว
อธิบดีกรมบัญชีกลาง กล่าวเพิ่มเติมว่า “กรณีวงเงิน 1,500 ล้านบาท ที่ยังไม่ได้มีการใช้ เนื่องจาก สถ.ได้ดำเนินกระบวนการโอนเปลี่ยนแปลงงบประมาณเพียงพอเเล้ว จึงไม่มีความจำเป็นต้องใช้เงินทดรองราชการ สำหรับแนวทางการแก้ไขกรณีดังกล่าว ขอความร่วมมือให้พิจารณาจัดสรรงบประมาณในแต่ละปีให้มีความครอบคลุม เพื่อจะจ่ายให้แก่ผู้มีสิทธิ อย่างถูกต้อง เป็นไปตามขั้นตอนและระยะเวลาตามที่กำหนดไว้”
วันพุธที่ 2 กันยายน 2563
เคาะ 3 มาตรการ กระตุ้นการใช้จ่าย - จ้างงานเด็กจบใหม่
--
#ไทยคู่ฟ้าการประชุมศูนย์บริหารสถานการณ์เศรษฐกิจจากผลกระทบจากการระบาดของโรคติดเชื้อไวรัสโคโรนา 2019 (โควิด-19) หรือ ศบศ. วันนี้ เห็นชอบ 3 มาตรการสำคัญเพื่อกระตุ้นเศรษฐกิจและช่วยเหลือประชาชนจากวิกฤตโควิด-19 >>
.
1. มาตรการกระตุ้นการท่องเที่ยวในประเทศ
1) เพิ่มสิทธิให้ผู้ลงทะเบียน "เราเที่ยวด้วยกัน"
• เพิ่มส่วนลดค่าที่พัก 40% จำนวน 10 คืน/คน
• เพิ่มคูปองอาหารต่อการท่องเที่ยวสูงสุด 900 บ./วัน (วันจันทร์ – พฤหัสบดี 900 บ. และวันศุกร์ – อาทิตย์ 600 บ.)
• ให้เงินคืนค่าตั๋วเครื่องบิน จำนวน 2,000 บ./ที่นั่ง เริ่ม 1 ก.ย. 63
2) ให้ข้าราชการ พนักงาน ลูกจ้าง และพนักงานรัฐวิสาหกิจ ที่ลงทะเบียนและใช้สิทธิในแพ็กเกจเราเที่ยวด้วยกัน ไปพักผ่อนในวันธรรมดาเพิ่มได้ 2 วัน โดยไม่ถือเป็นวันลา
.
2. มาตรการกระตุ้นการใช้จ่าย
สนับสนุนค่าใช้จ่าย 50% สำหรับการจ่ายผ่าน G-Wallet ณ ร้านค้ารายย่อย ร้านหาบเร่แผงลอยทั่วประเทศ กลุ่มเป้าหมาย คือ คนไทยอายุ 18 ปีขึ้นไป ราว 15 ล้านคน โดยจะเร่งดำเนินการภายในเดือน ต.ค. 63
.
3. มาตรการส่งเสริมการจ้างงานสำหรับผู้เรียนจบใหม่
สนับสนุนการจ้างงานผู้จบการศึกษาใหม่ 3 กลุ่ม (ป.ตรี ปวส. และ ปวช.) ทั้งในหน่วยงานภาครัฐและเอกชน รวม 260,000 อัตรา ตามอัตราค่าจ้าง ดังนี้
• ป.ตรี 15,000 บาท/เดือน
• ปวส. 11,500 บาท/เดือน
• ปวช. 9,400 บาท/เดือน
โดยรัฐบาลจะสนับสนุนเงินค่าจ้าง 50% ของเงินเดือนตามวุฒิการศึกษา เป็นเวลา 12 เดือน (1 ต.ค. 63 – 30 ก.ย. 64)
.
**เงื่อนไข >> ลูกจ้างต้องมีสัญชาติไทย และจบการศึกษาในปี 2562 - 2563 ส่วนนายจ้างต้องอยู่ในระบบประกันสังคม ยืนยันตัวตนผ่านกระทรวงแรงงาน และต้องมีสถิติการเลิกจ้างลูกจ้างเดิมไม่เกิน 15% ภายใน 1 ปี
วันพุธที่ 16 กันยายน 2563
ข้อควรรู้ก่อนเดินทางไปต่างประเทศ ในช่วงที่ไวรัสโควิด-19 กำลังแพร่ระบาดทั่วโลก ??
ก่อนเดินทางไปต่างประเทศ ในช่วงที่ไวรัสโควิด-19  ??
A : 1.ติดตามสถานการณ์การแพร่ระบาด พร้อมศึกษาข้อมูลการเดินทาง/ประกาศแจ้งเตือนจากสถานเอกอัครราชทูตประเทศปลายทาง
2.ตรวจสอบมาตรการการเดินทางเข้าประเทศปลายทาง เช่น การตรวจวีซ่าที่ได้รับอนุญาตให้เดินทางเข้า กับสถานเอกอัครราชทูตประเทศปลายทางเพื่อป้องการถูกปฏิเสธการเข้าเมือง
3.ตรวจสอบเอกสารอื่นๆ ที่จำเป็น เช่น เอกสารการตรวจสุขภาพ ใบตรวจโรคโควิด-19 และใบรับรองแพทย์ เป็นต้น
4.หากถูกปฏิเสธการเข้าเมือง ท่านจะถูกส่งกลับ และถูกกักตัวใน State Quarantine ไม่น้อยกว่า 14 วัน
วันพฤหัสบดีที่ 3 กันยายน 2563
กรมบัญชีกลางยกเว้นการปฏิบัติตามระเบียบกระทรวงการคลังว่าด้วยการจัดซื้อจัดจ้างฯ  ในช่วงวันหยุดราชการกรณีพิเศษ วันที่ 4 และ 7 ก.ย. 63
คณะกรรมการวินิจฉัยปัญหาการจัดซื้อจัดจ้างและการบริหารพัสดุภาครัฐเห็นชอบอนุมัติยกเว้นการปฏิบัติตามระเบียบกระทรวงการคลังว่าด้วยการจัดซื้อจัดจ้างและการบริหารพัสดุภาครัฐ พ.ศ. 2560 ในช่วงวันหยุดราชการกรณีพิเศษ วันที่ 4 และ 7 กันยายน 2563
นายภูมิศักดิ์ อรัญญาเกษมสุข อธิบดีกรมบัญชีกลาง เปิดเผยว่า ตามที่คณะรัฐมนตรีมีมติให้วันที่ 4 และ 7 กันยายน 2563 เป็นวันหยุดราชการ เพื่อชดเชยวันหยุดในช่วงเทศกาลสงกรานต์ประจำปี พ.ศ.2563 ซึ่งตามระเบียบกระทรวงการคลังว่าด้วยการจัดซื้อจัดจ้างและการบริหารพัสดุภาครัฐ พ.ศ. 2560 กำหนดให้วันเสนอราคาในการจัดซื้อจัดจ้างต้องเป็นวันทำการ ดังนั้น เพื่อให้หน่วยงานของรัฐดำเนินการจัดซื้อจัดจ้างในช่วงเวลาดังกล่าวต่อไปได้ คณะกรรมการวินิจฉัยปัญหาการจัดซื้อจัดจ้างและการบริหารพัสดุภาครัฐ จึงอนุมัติยกเว้นการปฏิบัติตามระเบียบฯ และซ้อมความเข้าใจในการจัดซื้อซื้อจัดจ้าง ในกรณีที่หน่วยงานของรัฐได้ดำเนินการ ดังนี้
(1) กรณีหน่วยงานของรัฐได้ดำเนินการจัดซื้อจัดจ้างโดยวิธีประกาศเชิญชวนทั่วไป ซึ่งได้กำหนดวัน เวลาการเสนอราคาในเอกสารซื้อหรือจ้าง ให้ยกเว้นการปฏิบัติตามระเบียบฯ ข้อ 34 วรรคสาม ข้อ 43 วรรคสาม และข้อ 53
(2) กรณีหน่วยงานของรัฐได้ดำเนินกระบวนการจัดซื้อจัดจ้าง เช่น การนำร่างประกาศและร่างเอกสารซื้อหรือจ้างด้วยวิธีประกวดราคาอิเล็กทรอนิกส์ เพื่อรับฟังความคิดเห็นจากผู้ประกอบการตามข้อ 45 ให้หัวหน้าเจ้าหน้าที่ที่ดำเนินการนำร่างเอกสารดังกล่าวเผยแพร่ในระบบเครือข่ายสารสนเทศของกรมบัญชีกลาง และหน่วยงานของรัฐอื่น เป็นเวลาติดต่อกันไม่น้อยกว่า 3 วันทำการ เพื่อให้ผู้ประกอบการมีความคิดเห็นไปยังหน่วยงานของรัฐที่จัดซื้อจัดจ้างโดยตรงและโดยเปิดเผย ให้ยกเว้นการปฏิบัติตามระเบียบ ข้อ 46 และข้อ 47
(3) กรณีหน่วยงานของรัฐได้ดำเนินการจัดซื้อจัดจ้างโดยวิธีประกวดราคานานาชาติ โดยต้องเผยแพร่ประกาศและเอกสารซื้อหรือจ้างให้เผยแพร่ติดต่อกันไม่น้อยกว่า 30 วันทำการ ให้ยกเว้นการปฏิบัติตามระเบียบฯ ข้อ 60 (3)
“กรณีหน่วยงานของรัฐดำเนินการจัดซื้อจัดจ้างโดยวิธีคัดเลือกหรือวิธีเฉพาะเจาะจง ให้จัดทำหนังสือแจ้งเลื่อนวัน เวลา และสถานที่เสนอราคาตามระเบียบฯ ออกไปก่อน ถึงกำหนดวันยื่นข้อเสนอ ทั้งนี้ เพื่อให้หน่วยงานของรัฐสามารถปฏิบัติงานด้านการจัดซื้อจัดจ้างในช่วงวันดังกล่าวได้อย่างสะดวก ถูกต้อง รวดเร็ว คล่องตัว และมีประสิทธิภาพ” อธิบดีกรมบัญชีกลางกล่าว
วันอังคารที่ 8 กันยายน 2563
ยกระดับความรู้อาสาสมัครสาธารณสุขประจำหมู่บ้าน
วันอาทิตย์ที่ 7 กันยายน 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลอนุมัติงบกลาง วงเงิน 883 ล้านบาท เพื่อจัดทําพื้นที่กักกันโรคแห่งรัฐ หรือ state quarantine ในพื้นที่ของเอกชน ครอบคลุมค่าใช้จ่ายประกอบด้วย ค่าตอบแทนบุคลากร ค่าเช่าที่พักและค่าอาหารของเจ้าหน้าที่ และผู้ถูกกักกันโรค ค่าวัสดุการแพทย์ ค่าใช้จ่ายยานพาหนะในภารกิจโรคโควิด-19 เป็นต้น สำหรับใช้ประโยชน์ในการสังเกตอาการป้องกันและควบคุมการแพร่ระบาดของโรคโควิด-19 ระยะที่ 3 ซึ่งเป็นไปตามมาตรการควบคุมการแพร่ระบาดของโรค ที่กำหนดให้คนไทยทุกคนที่เดินทางกลับมาจากต่างประเทศจะต้องเข้าพัก ณ พื้นที่ กักกันโรคแห่งรัฐทันทีเป็นเวลา 14 วัน โดยคาดการณ์ว่าจะมีคนไทยในต่างประเทศที่ประสงค์เดินทางกลับประเทศไทย กว่า 41,500 คน
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันพฤหัสบดีที่ 3 กันยายน 2563
การใช้เจลล้างมือ
กรมอนามัยส่งเสริมให้คนไทยสุขภาพดี
1.ใช้ครั้งแรกควรทดสอบการแพ้ก่อน สังเกตความผิดปกติ เช่น มีผื่นแดง ปวดแสบ ปวดร้อน บวม ให้หยุดใช้
2.เทเจลล้างมือ 2-3 ซีซี. เทลงใส่ฝ้ามือถูให้ทั่วทั้ง 2 มือ นาน 20 วินาที และปล่อยให้แห้ง
3.ควรเก็บเจลล้างมือในภาชนะปิดสนิท ไม่ถูกแสงแดดหรืออยู่บริเวณที่ร้อน เพราะจะทำให้แอลกอฮอล์ระเหยเสื่อมคุณภาพ
ข้อควรระวัง
1.หลีกเสี่ยงเปลวไฟหากมือยังไม่แห้ง เพราะเจลล้างมือจะมีส่วนผสมของแอลกอฮอล์ในปริมาณมาก
2.ไม่ควรใช้เจลล้างมือกับเด็กทารก
3.ไม่ควรใช้เจลล้างมือในบริเวณบอบบาง เช่น รอบดวงตา หรือผิวอักเสบ
วันพุธที่ 16 กันยายน 2563
กรมสรรพากรครองแชมป์คว้ารางวัลเลิศรัฐยอดเยี่ยม ปี 2563
กรมสรรพากรคว้ารางวัลหน่วยงานราชการ “เลิศรัฐยอดเยี่ยม” ในปี 2563 และยังกวาดอีก 4 รางวัลเลิศรัฐ 3 สาขา ได้แก่ ด้านสาขาการบริการภาครัฐ 1 รางวัล สาขาการบริหารราชการแบบมีส่วนร่วม 1 รางวัล และสาขาคุณภาพการบริหารจัดการภาครัฐ 2 รางวัล
กรมสรรพากรคว้ารางวัลหน่วยงานราชการ “เลิศรัฐยอดเยี่ยม” ในปี 2563 และยังกวาดอีก 4 รางวัลเลิศรัฐ 3 สาขา ได้แก่ ด้านสาขาการบริการภาครัฐ 1 รางวัล สาขาการบริหารราชการแบบมีส่วนร่วม 1 รางวัล และสาขาคุณภาพการบริหารจัดการภาครัฐ 2 รางวัล ซึ่งเป็นการแสดงให้เห็นถึงการเป็นหน่วยงานที่มีผลการดำเนินการที่เป็นเลิศ ทั้งในด้านการเพิ่มประสิทธิภาพการให้บริการภาครัฐ การพัฒนาคุณภาพการบริหารจัดการภายในองค์กร และเปิดระบบราชการให้ภาคส่วนอื่นเข้ามามีส่วนร่วม
ดร.เอกนิติ นิติทัณฑ์ประภาศ อธิบดีกรมสรรพากร เปิดเผยว่า “คณะกรรมการพัฒนาระบบราชการ ได้ประกาศผลการพิจารณารางวัลเลิศรัฐ ประจำปี 2563 โดยให้กรมสรรพากรเป็นหน่วยงานเดียวที่ได้รับ “รางวัลเลิศรัฐยอดเยี่ยม” ในปีนี้ ซึ่งเป็นรางวัลที่มอบให้แก่หน่วยงานภาครัฐ เพื่อเป็นการยกย่องเชิดชูหน่วยงานที่ได้มุ่งมั่นปฏิบัติราชการจนประสบความสำเร็จมีความเป็นเลิศแห่งหน่วยงานภาครัฐทั้งปวง นอกจากนั้นกรมสรรพากรยังได้คว้ารางวัลเลิศรัฐอีก 4 ประเภท ใน 3 สาขา ประกอบด้วย
1. สาขาการบริการภาครัฐ ระดับดีเด่น 1 รางวัล
จากผลงาน “น้องอารี” ผู้ช่วยอัจฉริยะเรื่องภาษีสรรพากร เพื่อพัฒนาและยกระดับการให้บริการตอบคำถามด้านภาษีอากรแก่ประชาชน โดยการนำเทคโนโลยีดิจิทัล (ปัญญาประดิษฐ์ : AI) นำมาสู่การออกแบบและพัฒนาให้ผู้เสียภาษีเป็นศูนย์กลาง (Taxpayer Centric)
2. สาขาการบริหารราชการแบบมีส่วนร่วม ระดับดีเด่น 1 รางวัล
รางวัลประเภทเปิดใจใกล้ชิดประชาชน (Open Governance) ที่แสดงให้เห็นถึงความมุ่งมั่นตั้งใจในการพัฒนาการบริหารราชการให้เป็นระบบราชการแบบเปิด ส่งเสริมให้ผู้เสียภาษี ผู้ประกอบการ และผู้มีส่วนได้ส่วนเสียต่างๆ เข้ามามีส่วนร่วมด้วยการให้ข้อมูล (Inform) และรับฟังความคิดเห็น (Consult)
3. สาขาคุณภาพการบริหารจัดการภาครัฐ 2 รางวัล ได้แก่
3.1 รางวัลคุณภาพการบริหารจัดการภาครัฐ 4.0 สะท้อนความสำเร็จในการบริหารจัดการองค์การที่แสดงถึงขีดสมรรถนะสูงและทันสมัย โดยพัฒนาระบบการบริหารจัดการได้อย่างมีมาตรฐาน สามารถสร้างคุณค่า นวัตกรรม และทันต่อโลกแห่งการเปลี่ยนแปลง และมุ่งสู่การเป็นระบบราชการ 4.0
3.2 รางวัลคุณภาพการบริหารจัดการภาครัฐ ในด้านความเป็นผู้นำองค์กรและความรับผิดชอบต่อสังคม ซึ่งสะท้อนความสำเร็จของการบริหารและการกำกับดูแลองค์กรของผู้นำองค์กรและการสร้างคุณูปการ ต่อสังคมที่ทำให้กรมสรรพากรบรรลุผลสำเร็จอย่างมีประสิทธิภาพและยั่งยืน”
ดร.เอกนิติ นิติทัณฑ์ประภาศ อธิบดีกรมสรรพากร กล่าวเพิ่มเติมว่า “กรมสรรพากรได้เห็นถึงความสำคัญของการนำเทคโนโลยีดิจิทัลมาใช้เพื่อขับเคลื่อนหน่วยงานสู่องค์กรดิจิทัลมากว่า 2 ปี และด้วยความมุ่งมั่นและทุ่มเทของเจ้าหน้าที่กรมสรรพากรทุกท่าน ทำให้กรมสรรพากรได้รับรางวัลในระดับประเทศในครั้งนี้ รางวัลนี้เป็นสิ่งสะท้อนให้ผู้เสียภาษี ผู้ประกอบการ และผู้มีส่วนได้ส่วนเสียโดยทั่วไป มั่นใจได้ว่ากรมสรรพากรจะมุ่งมั่นพัฒนาการบริการประชาชนด้านภาษีให้เป็นเรื่องง่าย สะดวก รวดเร็วและปลอดภัย รวมถึงมีความโปร่งใส และเป็นธรรม ผู้เสียภาษีและภาคธุรกิจสามารถเดินหน้าตามวิถีใหม่ ( New Normal) ในทุกมิติของความเปลี่ยนแปลง”
สำหรับผู้ที่มีข้อสงสัยสามารถสอบถามข้อมูลเพิ่มเติมได้ที่ศูนย์สารนิเทศสรรพากร (RD Intelligence Center)โทร. 1161 หรือที่สำนักงานสรรพากรทุกแห่งทั่วประเทศ
วันจันทร์ที่ 31 สิงหาคม 2563
"อนุชา" ร่วมประชุมหารือการดำเนินงานของสำนักงานราชบัณฑิตยสภา กำหนดทิศทางการให้บริการประชาชน เตรียมมาตรการกระตุ้นการใช้ภาษาไทยอย่างถูกต้องในยุคดิจิทัล
"อนุชา" ร่วมประชุมหารือการดำเนินงานของสำนักงานราชบัณฑิตยสภา กำหนดทิศทางการให้บริการประชาชน เตรียมมาตรการกระตุ้นการใช้ภาษาไทยอย่างถูกต้องในยุคดิจิทัล
วันนี้ (31 ส.ค.63) เวลา 13.30 น. ณ ห้องประชุม 501-503 ชั้น 5 สำนักงานราชบัณฑิตยสภา สนามเสือป่า เขตดุสิต กรุงเทพฯ นายอนุชา นาคาศัย รัฐมนตรีประจำสำนักนายกรัฐมนตรีร่วมประชุมหารือนโยบายการดำเนินงานของราชบัณฑิตยสภา ร่วมกับ ศ.นพ.สุรพล อิสรไกรศีล นายกราชบัณฑิตยสภา และคณะผู้บริหารราชบัณฑิตยสภา
สำหรับสำนักงานราชบัณฑิตยสภา มีพันธกิจในการค้นคว้า วิจัย และบำรุงสรรพวิชา นำผลงานที่ได้สร้างสรรค์ออกเผยแพร่ให้เป็นคุณประโยชน์แก่ประเทศและประชาชน ให้ความเห็น คำแนะนำ และคำปรึกษาทางวิชาการแก่นายกรัฐมนตรีหรือคณะรัฐมนตรี ให้บริการทางวิชาการแก่ส่วนราชการ รัฐวิสาหกิจ หน่วยงานอิสระตามรัฐธรรมนูญองค์การมหาชน หน่วยงานอื่นของรัฐ สถาบันการศึกษา หน่วยงานของเอกชน และประชาชน ดำเนินงานเกี่ยวกับการจัดทำพจนานุกรม สารานุกรม อักขรานุกรม อนุกรมวิธานการบัญญัติศัพท์วิชาการสาขาต่าง ๆ รวมทั้งการจัดทำพจนานุกรมศัพท์วิชาการภาษาต่างประเทศเป็นภาษาไทยและงานวิชาการอื่น ๆ รวมถึงการกำหนดหลักเกณฑ์ต่างๆ เกี่ยวกับการใช้ภาษาไทย การอนุรักษ์ภาษาไทยมิให้แปรเปลี่ยนไปในทางที่เสื่อม การส่งเสริมภาษาไทยซึ่งเป็นเอกลักษณ์ของชาติให้ปรากฏเด่นชัดยิ่งขึ้น นอกจากนี้ ยังได้จัดการศึกษาอบรมและพัฒนาทางวิชาการเกี่ยวกับภาษาไทย และภาษาไทยถิ่น โดยผู้เข้าอบรมจะได้รับประกาศนียบัตรชั้นสูงประกาศนียบัตร สัมฤทธิบัตร และวุฒิบัตร จากการอบรมและพัฒนาทางวิชาการ ตามข้อบังคับราชบัณฑิตยสภา
โอกาสนี้ รัฐมนตรีประจำสำนักนายกรัฐมนตรี กล่าวถึงการประชุมวันนี้ว่าเป็นการแลกเปลี่ยนวิสัยทัศน์และแนวทางการดำเนินงานกับนายกราชบัณฑิตยสภาและคณะ ซึ่งสำนักงานราชบัณฑิตยสภาเป็นองค์กรที่มีองค์ความรู้ที่เป็นประโยชน์แก่สังคม ไม่ว่าจะเป็นด้านการเข้าสู่สังคมสูงวัย การแก้ปัญหาความเหลื่อมล้ำ ปัญหาทางสังคม และด้านอื่นๆ ขณะที่สำนักงานราชบัณฑิตเป็นองค์กรที่ประกอบด้วยปราชญ์หลายด้านที่เป็นคลังสมองของประเทศ ซึ่งจะผลิตองค์ความรู้ที่สามารถช่วยเหลือสังคมได้นอกเหนือจากภารกิจทางด้านภาษาไทยที่เป็นพันธกิจหลักขององค์กร
นอกจากนี้ รัฐมนตรีประจำสำนักนายกรัฐมนตรี ได้กล่าวถึงสถานที่ทำการใหม่ของสำนักงานราชบัณฑิตยสภาว่า อยู่ระหว่างการนำเสนอคณะรัฐมนตรี โดยจะใช้สถานที่อาคารเรือนเจ้าจอมมารดาเลื่อน ที่เป็นกรรมสิทธิของสำนักงานทรัพย์สินพระมหากษัตริย์ คิดค่าเช่าปีละ 100 บาท ระยะเวลาเช่า 30 ปี ซึ่งสถานที่แห่งนี้เป็นโบราณสถานที่มีความสำคัญและได้รับอนุญาตจากกรมศิลปากร แสดงให้เห็นถึงอัตลักษณ์ของความเป็นไทย และมีความเหมาะสมที่จะปรับปรุงเป็นสถานที่ทำงานของนักปราชญ์ของประเทศ โดยจะใช้เป็นอาคารศูนย์ประชุมหลักของราชบัณฑิตยสภาต่อไป
........................................
กลุ่มประชาสัมพันธ์และเผยแพร่ สำนักโฆษก
วันพฤหัสบดีที่ 10 กันยายน 2563
รมว.วธ. เป็นประธานพิธีเปิดงานนิทรรศการแสดงผลงานการออกแบบที่แสดงถึงอัตลักษณ์ท้องถิ่น โครงการสร้างสรรค์ศิลปะร่วมสมัยเพื่อต่อยอดทุนทางวัฒนธรรม
รมว.วธ.เป็นประธานพิธีเปิดงานนิทรรศการแสดงผลงานการออกแบบที่แสดงถึงอัตลักษณ์ท้องถิ่น โครงการสร้างสรรค์ศิลปะร่วมสมัยเพื่อต่อยอดทุนทางวัฒนธรรม ประจำปี พ.ศ. ๒๕๖๓
วันที่ ๙ กันยายน ๒๕๖๓ เวลา ๑๕.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานพิธีเปิดงานนิทรรศการแสดงผลงานการออกแบบที่แสดงถึงอัตลักษณ์ท้องถิ่น โครงการสร้างสรรค์ศิลปะร่วมสมัยเพื่อต่อยอดทุนทางวัฒนธรรม ประจำปี พ.ศ. ๒๕๖๓ โดยมี น.ส.วิมลลักษณ์ ชูชาติ ผู้อำนวยการสำนักงานศิลปวัฒนธรรมร่วมสมัย ผู้บริหารกระทรวงวัฒนธรรม และผู้แทนหน่วยงานที่เกี่ยวข้อง เข้าร่วม ณ เจริญนครฮอลล์ ชั้น M ศูนย์การค้าไอคอนสยาม
ทั้งนี้ กระทรวงวัฒนธรรม โดยสำนักงานศิลปวัฒนธรรมร่วมสมัย ร่วมกับ มหาวิทยาลัยศิลปากร จัดโครงการสร้างสรรค์ศิลปะร่วมสมัยเพื่อต่อยอดทุนทางวัฒนธรรมขึ้น เพื่อนำกระบวนสร้างสรรค์งานศิลปะร่วมสมัยมาพัฒนาศิลปวัฒนธรรมที่มีในชุมชนมาพัฒนาและต่อยอดทุนทางวัฒนธรรมที่มีอยู่ให้เกิดมูลค่าเพิ่ม โดยได้ดำเนินโครงการฯ ใน ๔ จังหวัด ได้แก่ ชลบุรี ภูเก็ต สุโขทัย และราชบุรี รวมทั้งสิ้น ๓๓ อำเภอ และ ๑ เขตการปกครองพิเศษ รวมทั้งร่วมกับกรมทรัพย์สินทางปัญญา กระทรวงพาณิชย์ ออกบูธให้ความรู้แก่ชุมชนเพื่อจะได้เข้าใจในเรื่องทรัพย์สินทางปัญญา และนำไปใช้ให้เกิดประโยชน์ในเชิงพาณิชย์ได้อย่างมีประสิทธิภาพ และปรับใช้ให้เกิดประโยชน์กับชุมชน
วันเสาร์ที่ 5 กันยายน 2563
สมเด็จพระวันรัต เป็นประธานพิธีเปิดงานเทศน์มหาชาติ เฉลิมพระเกียรติฯ
สมเด็จพระวันรัต เป็นประธานพิธีเปิดงานเทศน์มหาชาติ เฉลิมพระเกียรติฯ
วันนี้ (‪5 กันยายน 2563) เวลา 10.00 น. ณ หอประชุมพุทธมณฑล อำเภอพุทธมณฑล จังหวัดนครปฐม นายอนุชา นาคาศัย รัฐมนตรีประจำสำนักนายกรัฐมนตรี เฝ้าสมเด็จพระวันรัต ในโอกาสเป็นประธานพิธีเปิดงาน "เทศน์มหาชาติ เฉลิมพระเกียรติ พระบาทสมเด็จพระเจ้าอยู่หัว สมเด็จพระนางเจ้าฯ พระบรมราชินี และสมเด็จพระนางเจ้าสิริกิติ์ พระบรมราชชนนีพันปีหลวง” โดยมีผู้ว่าราชการจังหวัดนครปฐม อธิบดีผู้พิพากษาภาค 7 ผู้บังคับการตำรวจภูธรจังหวัดนครปฐม ผู้อำนวยการสำนักงานพระพุทธศาสนาแห่งชาติ และประชาชนถวายการต้อนรับ ‬
รัฐมนตรีประจำสำนักนายกรัฐมนตรีกล่าวว่า งานเทศน์มหาชาตินับเป็นกิจกรรม ทางพระพุทธศาสนาอย่างหนึ่งที่ชาวพุทธได้ถือปฏิบัติสืบต่อกันมาแต่โบราณ และถือว่าเป็นคตินิยมที่เชื่อว่าเป็นการนำความรู้มาหล่อหลอมจิตใจ ให้ผู้สนใจได้เรียนรู้เกี่ยวกับเรื่องของการทำความดี ละกิเลสทั้งหลายในรูปแบบของการเล่านิทานชาดก และสอดแทรกเรื่องราวทางด้านวัฒนธรรม ประเพณีเข้าด้วยกัน การจัดงานเทศน์มหาชาติเฉลิมพระเกียรติในครั้งนี้ มหาเถรสมาคมได้เห็นชอบ ให้สำนักงานพระพุทธศาสนาแห่งชาติจัดขึ้น เพื่อเฉลิมพระเกียรติพระบาทสมเด็จพระเจ้าอยู่หัว สมเด็จพระนางเจ้าฯ พระบรมราชินี และสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง โดยอาราธนาพระสงฆ์ ผู้ทรงภูมิรู้มีความสามารถในการเทศน์ทำนองหลวง มาเป็นองค์แสดงธรรม ซึ่งมีคณะสงฆ์ กระทรวง กรม สำนักงาน ตลอดถึงหน่วยงานรัฐวิสาหกิจ และภาคเอกชนร่วมเป็นเจ้าภาพ ในการนี้ สมเด็จพระกนิษฐาธิราชเจ้า กรมสมเด็จพระเทพรัตนราชสุดา สยามบรมราชกุมารี เสด็จฯ ทรงสดับพระธรรมเทศนามหาชาติ เวสสันดรชาดก “กัณฑ์มัทรี 90 พระคาถา ‪ในวันจันทร์ที่ 7 กันยายน 2563 เวลา 14.00 น.‬ ณ หอประชุมพุทธมณฑล อำเภอพุทธมณฑล จังหวัดนครปฐม
การจัดงานครั้งนี้ ได้รับความร่วมมือ และสนับสนุนจากคณะสงฆ์ หน่วยงานทั้งภาครัฐ และภาคเอกชนเป็นอย่างดีขึ้น นอกจากนั้น ยังได้รับความเมตตาจากเจ้าอาวาสวัดต่าง ๆ ให้การสนับสนุนในการจัดตั้งโรงทานอาหาร น้ำดื่มบริการผู้มาร่วมงานตลอดงาน โดยรายได้ที่เกิดจากกุศลจิตศรัทธาในการจัดงานครั้งนี้ จะได้นำเข้ากองทุนบำรุงรักษาพัฒนาพุทธมณฑลต่อไป
----------------------------------------
วันศุกร์ที่ 11 กันยายน 2563
กสร. เตรียมความพร้อมป้องกันข้อมูลสารสนเทศ ลดความเสี่ยงหากถูกโจมตีด้วยไวรัสผ่านไซเบอร์
กรมสวัสดิการและคุ้มครองแรงงาน (กสร.) เตรียมความพร้อมในการป้องกันข้อมูลสารสนเทศที่จัดเก็บในระบบคอมพิวเตอร์ รับมือต่อการโจมตีด้วยไวรัสประเภท Ransomware เพื่อลดความเสี่ยงจากช่องโหว่ความปลอดภัยของผู้ไม่ประสงค์ดีที่อาจใช้โจมตีได้
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน (กสร.) เปิดเผยว่า จากกรณีข่าวเหตุการณ์ระบบคอมพิวเตอร์ของโรงพยาบาลถูกโจมตีด้วย ransomware หรือไวรัสเรียกค่าไถ่ กสร. ได้เตรียมความพร้อมในการรองรับสถานการณ์การโจมตีดังกล่าวไว้ โดยการสร้างความตระหนักรู้แก่บุคลากรให้มีความระมัดระวังในการเปิดไฟล์ที่แนบมาพร้อมกับ Email โดยเฉพาะอย่างยิ่ง Email ที่ส่งมาจากผู้รับที่ไม่ระบุตัวตน หรือผู้ส่งที่ไม่รู้จัก และกำหนดสิทธิ์ในการเข้าถึงข้อมูลคอมพิวเตอร์ตามลำดับชั้นความลับ และหน้าที่ของบุคลากรเป็นรายคน แบ่งเครือข่ายคอมพิวเตอร์ (Zone) ตามลักษณะการให้บริการและการใช้งาน ปิดช่องทางสื่อสารคอมพิวเตอร์ที่เป็นช่องทางในการโจมตีของไวรัส พร้อมทั้งให้ความสำคัญในการ Update Patch ของระบบปฏิบัติการคอมพิวเตอร์แม่ข่ายเป็นอันดับสูงสุด และจัดให้มีระบบสำรองข้อมูลอัตโนมัติ รวมถึงมีมาตรการป้องปรามการติดตั้งซอฟต์แวร์ละเมิดลิขสิทธิ์
อธิบดี กสร. กล่าวเพิ่มเติมว่า ปัจจุบันกรมมีการพัฒนาแอพพลิเคชั่นสำหรับพนักงานตรวจแรงงานใช้บันทึกผลการตรวจแรงงานและส่งเสริมสวัสดิการ และการตรวจแรงงานในกิจการประมงทะเลที่ใช้งานผ่านแท็บเล็ตบนระบบปฏิบัติการแอนดรอยด์ ซึ่งมีการเชื่อมโยงข้อมูลจากหน่วยงานภายนอก เพื่อประเมินความเสี่ยง และระบบสั่งตรวจแก่ชุดตรวจบูรณาการ อีกทั้งสามารถสืบค้นประวัติการตรวจแรงงานเพื่อการบังคับใช้กฎหมายได้อย่างเคร่งครัด ดังนั้น หากระบบคอมพิวเตอร์ของกรมถูกโจมตี ย่อมส่งผลกระทบต่อทำงานอย่างหลีกเลี่ยงไม่ได้ กรมจึงเตรียมการรับมือต่อสถานการณ์ดังกล่าวที่อาจเกิดขึ้น รวมทั้งให้หน่วยงานในสังกัดทั่วประเทศกําชับเจ้าหน้าที่ให้เพิ่มความระมัดระวังในการสื่อสารผ่านระบบคอมพิวเตอร์ที่เป็นช่องทางของไวรัส เพื่อลดความเสี่ยงในการถูกโจมตีให้มากที่สุด
วันพฤหัสบดีที่ 17 กันยายน 2563
“เราจะสืบสาน รักษา และต่อยอด และครองแผ่นดินโดยธรรม เพื่อประโยชน์สุขแห่งอาณาราษฎรตลอดไป” พระปฐมบรมราชโองการของพระบาทสมเด็จพระเจ้าอยู่หัว ในพระราชพิธีบรมราชาภิเษก เมื่อวันที่ ๔ พฤษภา
สะท้อนถึงพระราชปณิธานอันแน่วแน่ในการทรงงานเพื่อจะสืบสาน รักษา และต่อยอด โครงการอันเนื่องมาจากพระราชดำริ และแนวพระราชดำริต่างๆ ของพระบาทสมเด็จพระบรมชนกาธิเบศร มหาภูมิพล อดุลยเดชมหาราช บรมนาถบพิตร
และด้วยน้ำพระราชหฤทัยอันเปี่ยมล้นด้วยพระเมตตาต่อประชาชนทุกหมู่เหล่า
โครงการอันเนื่องมาจากพระราชดำริในพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ที่แล้วเสร็จและอยู่ระหว่างดำเนินการ ล้วนได้รับการสืบสาน รักษา และต่อยอดอย่างต่อเนื่องในปัจจุบัน
ด้วยพระวิสัยทัศน์อันกว้างไกล ของพระบาทสมเด็จพระเจ้าอยู่หัวได้ทรงตระหนักและเล็งเห็นในคุณค่าของแนวพระราชดำริเพื่อการพัฒนาที่ยั่งยืน พระองค์ทรงยึดมั่นที่จะสืบสาน รักษาและต่อยอดแนวพระราชดำริต่างๆ เพื่อเป็นแสงสว่าง นำทางตามรอยพระราชปณิธานไปสู่ความผาสุกแก่ประชาชนและประเทศชาติสืบไป
วันพุธที่ 2 กันยายน 2563
บีโอไอจับมือศุลกากรติวเข้มนักลงทุน
บีโอไอจับมือศุลกากรติวเข้มนักลงทุน
เมื่อเร็วๆ นี้นายเศกสรรค์ เรืองโวหาร รองเลขาธิการคณะกรรมการส่งเสริมการลงทุน สำนักงานคณะกรรมการส่งเสริมการลงทุน (บีโอไอ) (กลาง) เป็นประธานกล่าวเปิดงานสัมมนาออนไลน์ (Webinar) หัวข้อ “เคล็ดลับความสำเร็จเกี่ยวกับพิธีการศุลกากร สำหรับผู้ที่ได้รับการส่งเสริมการลงทุน” วิทยากรร่วมบรรยายประกอบด้วย นายขวัญชัย วรกัลยากุล ผู้อำนวยการกองประสานและพัฒนาปัจจัยการลงทุน บีโอไอ (ที่ 3 จากซ้าย) และนางศุทธิกานต์ กริชไกรวรรณ ผู้อำนวยการศูนย์บริการศุลกากร กรมศุลกากร (ที่ 2 จากขวา) ซึ่งมีนักลงทุนสนใจเข้าร่วมรับฟัง จำนวนกว่า 400 คน
วันพฤหัสบดีที่ 17 กันยายน 2563
พร้อมจ่าย‼️ เบี้ยผู้สูงอายุ - ผู้พิการ วันนี้
--
อัลบั้มภาพ
ข่าวที่เกี่ยวข้อง
ฮือฮา! บนดาวศุกร์อาจมีสิ่งมีชีวิต
รู้ไว้..ห้ามนำ “ขยะอิเล็กทรอนิกส์” เข้าประเทศ
ยืนยันเดินหน้าจ่ายเบี้ยผู้พิการ - ผู้สูงอายุ
ทุ่ม 1.9 พัน ลบ. ก้าวสู่ผู้นำเกษตรอินทรีย์อาเซียน
เตรียมตั้ง กก.ถาวร ลุยแก้หนี้นอกระบบ
วันจันทร์ที่ 14 กันยายน 2563
ราคายางแผ่นพุ่งสูงสุด ในรอบ 3 ปี 60 บ./กก.
วันจันทร์ที่ 14 กันยายน 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
ราคายางพารายางแผ่นรมควันชั้น 3 ในช่วงสัปดาห์ที่ผ่านมา ขยับขึ้นมากว่า 60 บาทต่อกิโลกรัม เป็นครั้งแรกในรอบ 3 ปี และมีแนวโน้มจะสูงขึ้นอย่างต่อเนื่องจากความต้องการในตลาดโลกที่เพิ่มขึ้น หลังเศรษฐกิจเริ่มฟื้นตัว และมาตรการส่งเสริมการใช้ยางพาราในประเทศ ขณะเดียวกันรัฐบาลได้กำหนดแนวทาง “การตลาดนำการผลิต” เดินหน้าต่อยอดและลดข้อจำกัดผลิตภัณฑ์ยางธรรมชาติ ด้วยการพัฒนาผลิตภัณฑ์ใหม่ เจาะตลาดยางเฉพาะกลุ่ม ขยายสู่ตลาดต่างประเทศ สร้าง “Start Up” ช่วยเหลือแหล่งทุน และส่งเสริมให้ประเทศไทยเป็นศูนย์กลางการผลิตสินค้านวัตกรรมยางพาราครบวงจรของโลก ช่วยยกระดับขีดความสามารถในการแข่งขันได้อย่างยั่งยืน
​
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันอังคารที่ 1 กันยายน 2563
ออมสิน ขยายเวลามาตรการพักชำระหนี้อัตโนมัติต่ออีก 3 เดือน 1 ต.ค. - 31 ธ.ค.63 พร้อมเปิดให้ผู้ประสงค์ออกจากมาตรการ เลือกแผนชำระหนี้ได้ 3 ทางเลือก
ธนาคารออมสินเดินหน้าช่วยเหลือลูกค้าเงินกู้ที่ยังได้รับผลกระทบจาก Covid-19 อย่างต่อเนื่อง ขยายเวลาการเปิดให้พักชำระหนี้เงินต้นและดอกเบี้ยอัตโนมัติต่ออีก 3 เดือน ตั้งแต่ 1 ตุลาคม ถึง 31 ธันวาคม 2563
ธนาคารออมสินเดินหน้าช่วยเหลือลูกค้าเงินกู้ที่ยังได้รับผลกระทบจาก Covid-19 อย่างต่อเนื่อง ขยายเวลาการเปิดให้พักชำระหนี้เงินต้นและดอกเบี้ยอัตโนมัติต่ออีก 3 เดือน ตั้งแต่ 1 ตุลาคม ถึง 31 ธันวาคม 2563 สำหรับผู้ประสงค์จะออกจากมาตรการพักชำระหนี้ สามารถเลือกแผนการชำระหนี้ได้ 3 ทางเลือก เริ่มตั้งแต่ 9 กันยายน ถึง 31 ธันวาคม 2563 โดยแจ้งผ่านแอปพลิเคชัน MyMo
นายวิทัย รัตนากร ผู้อำนวยการธนาคารออมสิน เปิดเผยว่า จากการที่สถานการณ์แพร่ระบาดของ COVID-19 ยังคงส่งผลต่อการดำเนินชีวิตของประชาชนคนไทยอย่างต่อเนื่อง ธนาคารแห่งประเทศไทย (ธปท.) ได้มอบนโยบายให้สถาบันการเงินเฉพาะกิจ รวมถึงธนาคารออมสินพิจารณาแนวทางให้ความช่วยเหลืออย่างเหมาะสมตามสถานการณ์ โดยที่ผ่านมาธนาคารฯ ได้ออกมาตรการช่วยเหลือลูกค้าเงินกู้ที่ได้รับผลกระทบด้วยการให้พักชำระเงินต้นและดอกเบี้ยแบบอัตโนมัติเป็นเวลา 6 เดือน ตั้งแต่วันที่ 1 เมษายน ถึง วันที่ 30 กันยายน 2563 แต่เนื่องจากลูกค้าและประชาชนยังคงได้รับความเดือดร้อนจากผลกระทบของการแพร่ระบาดที่เกิดขึ้น ธนาคารฯ จึงพิจารณาที่จะออกมาตรการช่วยเหลืออย่างต่อเนื่องด้วยการขยายเวลามาตรการพักชำระหนี้อัตโนมัติต่อไปอีก 3 เดือน เริ่มมีผลตั้งแต่ 1 ตุลาคม – 31 ธันวาคม 2563 พร้อมกับเปิดทางเลือกให้ลูกค้าที่ไม่ประสงค์จะพักชำระหนี้ต่อและต้องการออกจากมาตรการ สามารถเลือกแผนการชำระหนี้ได้ 3 ทางเลือก โดยลูกค้าสามารถแจ้งความประสงค์และเลือกแผนการชำระหนี้ด้วยตัวเองได้ที่แอปพลิเคชัน MyMo ตั้งแต่วันที่ 9 กันยายน 2563 นี้ จนถึงวันที่ 31 ธันวาคม 2563
สำหรับแผนการชำระหนี้ 3 ทางเลือก ประกอบด้วย แผนที่ 1 พักชำระเงินต้น ชำระเฉพาะดอกเบี้ยทั้งจำนวน 100% จากเงินงวดต่อเดือนตามเงื่อนไขในสัญญาเงินกู้หรือสัญญาปรับปรุงโครงสร้างหนี้เดิม แผนที่ 2 ชำระดอกเบี้ยปกติทั้งจำนวน 100% และเงินต้น 50% แผนที่ 3 ชำระเงินงวดต่อเดือนตามเงื่อนไขในสัญญาเงินกู้ หรือสัญญาปรับปรุงโครงสร้างหนี้เดิม โดยเมื่อแจ้งแผนการชำระหนี้ผ่าน MyMo แล้ว จะมีผลในวันถัดไปทันที ทั้งนี้ กรณีที่ลูกค้ามีสัญญาเงินกู้มากกว่า 1 ราย จะต้องให้ผู้กู้หลัก (มีชื่อเป็นผู้กู้ลำดับแรกในสัญญาเงินกู้) เป็นผู้มีสิทธิ์แจ้งความประสงค์ออกจากมาตรการผ่าน MyMo เท่านั้น ส่วนลูกค้าที่เป็นผู้ประกอบการจดทะเบียนนิติบุคคลให้ไปดำเนินการแจ้งความประสงค์ที่สาขาเจ้าของบัญชี
อย่างไรก็ตาม การแจ้งความประสงค์ออกจากมาตรการพักชำระหนี้ในระยะแรก สามารถดำเนินการผ่าน MyMo เท่านั้น โดยลูกค้าที่ขอออกจากมาตรการพักชำระหนี้ต้องปรังปรุง(อัพเดท)แอปพลิเคชัน MyMo เป็นรูปแบบล่าสุด (เวอร์ชั่น 1.34.0) เพื่อให้สามารถเข้าสู่มาตรการและทางเลือกพักชำระหนี้ได้ ขณะเดียวกัน ในอนาคตธนาคารฯ จะได้ขยายไปยังช่องทางอื่นต่อไป โดยลูกค้าสามารถสอบถามรายละเอียดเพิ่มเติมได้ที่ศูนย์ลูกค้าสัมพันธ์ธนาคารออมสิน Call Center โทร.1115 และธนาคารออมสินทุกสาขาทั่วประเทศ
วันเสาร์ที่ 5 กันยายน 2563
รมว.ทส ตรวจเยี่ยมความคืบหน้าโครงการ จุดกระจายน้ำด้วยพลังงานแสงอาทิตย์ สนับสนุนโครงการพระราชดำริ จ.นครนายก
รมว.ทส ตรวจเยี่ยมความคืบหน้าโครงการ จุดกระจายน้ำด้วยพลังงานแสงอาทิตย์ สนับสนุนโครงการพระราชดำริ จ.นครนายก
รมว.ทส ตรวจเยี่ยมความคืบหน้าโครงการ จุดกระจายน้ำด้วยพลังงานแสงอาทิตย์ สนับสนุนโครงการพระราชดำริ จ.นครนายก
วันนี้ (5 ก.ย. 63) เวลา 08.30 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม (รมว.ทส.) พร้อมด้วย นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม ลงพื้นที่ตรวจเยี่ยมโครงการระบบกระจายน้ำด้วยพลังงานแสงอาทิตย์ ณ โรงเรียนนายร้อยพระจุลจอมเกล้า (โรงเรียนนายร้อย จปร.) ต.พรหมณี อ.เมือง จ.นครนายก เพื่อติดตามผลการดำเนินงาน ซึ่งโครงการดังกล่าว เป็นระบบการกระจายน้ำเพื่อสนับสนุนโครงการพระราชดำริสวนผลไม้ภาคใต้ของโรงเรียนนายร้อย จปร. โดยมี พ.อ. ตรีบดินทร์ จิตรีศรีอร่าม ผู้อำนวยการกองกิจการพลเรือน โรงเรียนนายร้อย จปร. เป็นผู้บรรยายสรุป
โครงการระบบกระจายน้ำด้วยพลังงานแสงอาทิตย์ แห่งนี้ มีหอถังน้ำสูง 30 เมตร ใช้ระบบไฟฟ้าจากพลังงานแสงอาทิตย์ขนาดไม่น้อยกว่า 310 วัตต์ จำนวน 32 แผง สามารถสูบน้ำได้กว่า 100 ลูกบาศก์เมตร กระจายน้ำให้พื้นที่ทางการเกษตรได้จำนวนกว่า 30 ไร่ โดยมีสำนักงานทรัพยากรน้ำภาค 6 กรมทรัพยากรน้ำ เป็นหน่วยงานรับผิดชอบดำเนินการ
วันอังคารที่ 8 กันยายน 2563
รมว.พม. รับมอบสิ่งของบริจาคจากภาคเอกชน เพื่อนำไปช่วยกลุ่มเปราะบางที่เดือดร้อนจากโรคโควิด-19
รมว.พม. รับมอบสิ่งของบริจาคจากภาคเอกชน เพื่อนำไปช่วยกลุ่มเปราะบางที่เดือดร้อนจากโรคโควิด-19
วันนี้ (8 ก.ย. 63) เวลา 14.45 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เป็นประธานรับมอบสิ่งของบริจาคจากภาคเอกชน อาทิ 1.บริษัท ซูมิโตโมเคมิคอล (ไทยแลนด์) จำกัด บริจาคมุ้งกันยุงที่ผสานเทคโนโลยีสมัยใหม่จากประเทศญี่ปุ่น จำนวน 250 หลัง รวมมูลค่า 227,375 บาท 2. บริษัท เถ้าแก่น้อย ฟู๊ดแอนด์มาร์เก็ตติ้ง จำกัด (มหาชน) บริจาค ผลิตภัณฑ์สาหร่ายแปรรูป 380 ลัง รวมมูลค่า 205,385 บาท และ 3. บริษัท ทีโอที จำกัด (มหาชน) มอบรถเข็นสำหรับคนพิการและผู้สูงอายุ จำนวน 15 คัน รวมมูลค่า 41,850 บาท รวมทั้งรับมอบเงินบริจาคจากสำนักงานธนานุเคราะห์ (สธค.) โครงการจิตอาสา สธค. ร่วมกับพันธมิตรภายใต้กระทรวง พม. (CSR) เพื่อนำไปจัดซื้อรถเข็นสำหรับคนพิการและผู้สูงอายุ รวมเป็นเงินจำนวนทั้งสิ้น 100,000 บาท เพื่อนำไปช่วยเหลือกลุ่มเปราะบางที่ประสบปัญหาความเดือดร้อนจากสถานการณ์การแพร่ระบาดของโรคติดเชื้อไวรัสโคโรนา 2019 (โควิค - 19) ภายใต้การดำเนินงานของศูนย์รับบริจาคกระทรวงการพัฒนาสังคมและความมั่นคงของมนุษย์ ณ บริเวณโถงชั้น 1 กระทรวงการพัฒนาสังคมและความมั่นคงของมนุษย์ สะพานขาว กทม.
นายจุติ กล่าวเพิ่มเติมว่า ในนามของรัฐบาลตนขอขอบคุณภาคเอกชนที่เข้ามาช่วยเหลือสังคมไทยในวันนี้ ซึ่งขณะนี้ ทุกชาติในโลกต่างยังไม่พ้นจากวิกฤติโรคโควิด-19 ขณะเดียวกันกระทรวง พม. ยิ่งมีการลงพื้นที่มากเท่าไหร่ยิ่งจะเจอผู้ที่ประสบความทุกข์ยากลำบากมากขึ้น โดยเฉพาะเด็ก คนพิการและผู้สูงอายุที่ต้องการความช่วยเหลือ ซึ่งในส่วนของรถเข็นสำหรับคนพิการและผู้สูง อาหาร และมุ้งกันยุง นับเป็นประโยชน์กับผู้ที่ไม่มีเป็นอย่างมาก โดยกระทรวง พม. จะเร่งนำไปมอบให้ถึงมือประชาชนกลุ่มเป้าหมายที่ประสบปัญหาความเดือดร้อนอย่างเร็วที่สุด เพื่อให้ตรงตามวัตถุประสงค์ของผู้บริจาค ทั้งนี้ ขอเชิญชวนพี่น้องประชาชนร่วมกันบริจาคเงินและสิ่งของ เพื่อช่วยเหลือประชาชนกลุ่มเป้าหมายที่เดือดร้อน และอยู่ในภาวะยากลำบากจากการแพร่ระบาดของโรคโควิด-19 ได้ที่ ศูนย์รับบริจาคกระทรวง พม. บริเวณชั้น 2 อาคาร กรมพัฒนาสังคมและสวัสดิการ กระทรวง พม. และโทรศัพท์ 02-659-6476 หรือติดต่อศูนย์ช่วยเหลือสังคม ผ่านสายด่วน พม. โทร. 1300 บริการฟรี 24 ชั่วโมง